หุ้นเช้า28 ต.ค.พุ่งบวก20.36จุด
ดัชนีหุ้นไทยปิดทำการในช่วงครึ่งวันทำการเช้าของวันที่ 28 ต.ค.2554 ปิดที่ระดับ 980.53 จุด เพิ่มขึ้น 20.36 จุด มูลค่าการซื้อขาย 20,788 .46 ล้านบาท
28 ต.ค. 2554

ดัชนีหุ้นไทยปิดทำการในช่วงครึ่งวันทำการเช้าของวันที่ 28 ต.ค.2554 ปิดที่ระดับ 980.53 จุด เพิ่มขึ้น 20.36 จุด มูลค่าการซื้อขาย 20,788 .46 ล้านบาท 
หลักทรัพย์ที่มีการซื้อขายสูงสุด 5 อันดับได้แก่1.PTTGC ปิดที่ 67.00 บาท เพิ่มขึ้น 2.75 บาท มูลค่าการซื้อขาย 3,585.10  ล้านบาท2.PTT ปิดที่ 316.00 บาท เพิ่มขึ้น 10.00 บาท มูลค่าการซื้อขาย 1,618.89  ล้านบาท3.TOP ปิดที่ 58.50 บาท เพิ่มขึ้น 2.25 บาท มูลค่าการซื้อขาย 1,073.52  ล้านบาท4.IVL ปิดที่ 36.50 บาท เพิ่มขึ้น 1.00 บาท มูลค่าการซื้อขาย 1,034.53   ล้านบาท5.SCC ปิดที่ 319.00 บาท เพิ่มขึ้น 5.00 บาท มูลค่าการซื้อขาย 931.21  ล้านบาท   
นายกวี ชูกิจเกษม ผู้ช่วยกรรมการบล.กสิกรไทย กล่าวว่าดัชนีตลาดหุ้นไทยที่ปรับตัวเพิ่มขึ้นช่วงนี้เป็นผลมาจากเงินทุนต่างประเทศที่ไหลเข้ามาซื้อหุ้นทั้งภูมิภาครวมถึงตลาดหุ้นไทยด้วยหลังจากที่ได้ขายไปก่อนหน้านี้หลังจากมีความมั่นใจมากขึ้นต่อการแก้ไขปัญหาหนี้ยุโรป  
อย่างไรก็ตามเงินทุนรอบนี้ที่จะไหลเข้ามาหากมีกำไรจากการลงทุนในระดับประมาณ 15% ก็จะมีการขายทำกำไรแล้ว นอกจากนี้หุ้นที่ขึ้นรอบนี้ก็จะทำให้นักลงทุนไทยที่ถือหุ้นก่อนหน้านี้และหุ้นดิ่งแรงก็ก็จะได้มีโอกาสในการขายออกมาด้วย รอบด้านตลาดหุ้น
บล.บัวหลวงระบุว่าวันนี้ตลาดหุ้นได้รับข่าวดี  เรื่องผู้นำยูโรโซนตกลงกันเรื่องการปรับเพิ่มประสิทธิภาพของกองทุนรักษาเสถียรภาพการเงินยุโรป (EFSF) ขึ้นสู่ 1 ล้านล้านยูโร และบรรลุข้อตกลงกับเจ้าหนี้เอกชนในการปรับลดมูลค่าพันธบัตรรัฐบาลกรีซลง 50 % ส่งผลให้ตลาดหุ้นยุโรปเปิดกระโดดและปรับตัวขึ้นมากกว่า 3% กระแสเงินลงทุนไหลออกจากสินทรัพย์เสี่ยงเห็นได้ชัดเมื่อเงินดอลลาร์สหรัฐอ่อนค่าลงหลุดแนวรับสำคัญที่ 76  เหรียญสหรัฐ (เส้นค่าเฉลี่ย 200 วัน)
ขณะที่ดัชนีตลาดหุ้นไทยปรับตัวทะลุแนวต้านที่ให้ไว้ที่ 950 จุด แม้เราจะเจอปัญหาน้ำท่วมภายในประเทศแต่ดูเหมือนว่าตลาดหุ้นบ้านเราจะแกว่งตัวสอดคล้องไปกับตลาดหุ้นในภูมิภาค แต่ท้ายที่สุดแล้วผลของน้ำท่วม แนวโน้มที่ประชาชนจะใช้จ่ายน้อยลงกินน้อยลงเที่ยวน้อยลง และบริษัทจดทะเบียนฯคาดจะรายงานผลประกอบการต่ำกว่าที่ตลาดคาด จะส่งผลให้ตลาดหุ้นไทยปรับตัวขึ้นได้น้อยกว่าตลาดหุ้นเพื่อนบ้าน 
สำหรับตลาดหุ้นไทยมองแนวต้านรอบนี้ไว้ที่ 990-1000 จุด